**ОТЧЕТ за осъществената контролна дейност от РИОСВ**

**през месец септември 2018 г.**

***Кратка обобщена информация за осъществената контролна дейност за месец септември 2018 г. и резултати от извършената контролна дейност***

През месец август 2018 г. от експертите на 16-те регионални инспекции по околната среда и водите (РИОСВ) са извършени 1 785 проверки на 1 561 обекта. В рамките на осъществения контрол от РИОСВ са дадени 622 предписания за отстраняване на констатирани нарушения и предприемане на мерки.

За констатирани административни нарушения на Закона за опазване на околната среда (ЗООС) и специалните закони по опазване на околната среда са съставени 95 бр. актове (АУАН), от които 14 са за констатирано неизпълнение на дадени предписания. Издадени са 76 бр. наказателни постановления, с които са наложени глоби и имуществени санкции на обща стойност 283 250 лв.

Наложени са и 23 бр. санкции по реда на чл. 69 от ЗООС – за констатирани наднормени замърсявания на компонентите на околната среда (води и въздух) на обща стойност 22 854,57 лв.

Постъпилите суми по наложени глоби и санкции са общо 180 004,23 лв.

За периода са приложени и 7 бр. принудителни административни мерки (ПАМ) за спиране/ограничаване на дейности/инсталации.

***Акценти от извършената месечна контролна и административно наказателна дейност***

* Засилен контрол за спазване на регламентираните забрани и ограничения в защитените територии и зони;
* Контрол за спазване на изискванията на законодателството в областта на управление на водите.

***Кратък анализ на постигнатите резултати в областта на опазване на околната среда от осъществената контролна дейност***

Акцент в контролната дейност през месец септември е за спазване на регламентираните забрани и ограничения в защитените територии и зони.

От РИОСВ Плевенса извършени 9 проверки във връзка с констатирано от ДФЗ София разораване през 2017 г. на ливади и пасища, попадащи в защитени зони „Никополско плато”, „Река Вит“, „Обнова - Караман дол“, „Студенец“, „Деветашко плато“, „Васильовска планина“ и „Централен Балкан - буфер”. При проверките е констатирано, че през 2018 г. няма извършено ново разораване.

От РИОСВ Бургас са съставени АУАН на 9 физически лица за навлизане и паркиране на превозно средство в границите на Природна забележителност „Пясъчни дюни“ в района на ММЦ „Приморско“.

От РИОСВ Варна са извършени 4 проверки на защитените местности „Шабленско езеро“, „Дуранкулашко езеро“, „Ботаническа градина - Балчик“ и „Степите“, като за извършване на риболов в Защитена местност „Дуранкулашко езеро“ са съставени АУАН на три физически лица.

За разораване на площи от земеделски земи, попадащи в границите на защитена зона от Натура 2000, от РИОСВ Монтана са глобени трима земеделски производители (по 500 лв. всяко) и е наложена имуществена санкция на „Дани 2000“ ЕООД (600 лв.).

За неуведомяване на компетентния орган (РИОСВ) на най-ранен етап за реализиране на инвестиционно предложение в границите на защитена зона, без проведена процедура по реда на Закона за биологичното разнообразие, от РИОСВ Велико Търново е съставен АУАН на физическо лице от гр. Елена и е приложена ПАМ на физическо лице от община Свищов, а от РИОСВ Хасково са наложени осем глоби на физически лица (по 100 лв. всяка).

От РИОСВ Стара Загора и РИОСВ Пловдив са глобени с по 100 лв. две физически лица за неправомерно отглеждане на екземпляри от защитени видове животни.

От РИОСВ Смолян са извършени 13 проверки по сигнали за нападение на мечка над селскостопанско имущество и домашни животни в землищата на: с. Бостина, с. Полковник Серафимово, с. Сивино и с. Букаците, община Смолян; с. Дебеляново, с. Давидково и с. Сливка, община Баните и с. Малево, община Чепеларе. При проверките е установено, че щетите са нанесени от кафява мечка.

Друг акцент през месеца е контрол за спазване на изискванията на законодателството в областта на управление на отпадъците.

От РИОСВ Враца е извършена проверка по сигнал за изтичане на отпадъчни води от тръба в р. Лева в гр. Враца. Констатирано е, че от новоизграден  дъждопреливник по проекта за водния цикъл на гр. Враца в реката изтича видимо замърсена вода. Дадено е предписание на „ВиК Враца“ ЕАД за предприемане на незабавни действия за отстраняване на аварията. Поискана е и допълнителна информация за причините, довели до нея. Предписанието е изпълнено в срок. Причина за изтичането на отпадъчни води в реката е натрупване на камъни и пясък в профила на канализационната тръба на дъждопреливника.

От РИОСВ Пазарджик е извършена проверка на обект в гр. Етрополе. Установено е, че отпадъчните води от пресевна инсталация се заустват без пречистване в р. Луда Яна по открит канал. Водите в реката (след заустването) са били оцветени в светлокафяво и са били с висока мътност. Дадени са предписания. Изпратена е покана на собственика на обекта за явяване в инспекцията за съставяне на АУАН.

За заустване на отпадъчни води в повърхностен воден обект без издадено разрешително по реда на Закона за водите (ЗВ), от РИОСВ Пазарджик е съставен АУАН на „Ватия холдинг“АД.

За неизпълнение на условия от издадените разрешителни по реда на ЗВ, са наложени имуществени санкции, всяка в размер на 2 000 лв., от РИОСВ Бургас наобщина Айтос (за канализационната система на гр. Айтос) и на община Поморие (2 бр. - за канализационната система на гр. Ахелой) и от РИОСВ София - на „Мина Бели Брег” АД.

От РИОСВ Бургас е наложена еднократна санкция, в размер на 1 787 784 лв., на „ПСОВ Елените“ ЕООД (за превишаване на нормите за район на съществуващо и перспективно ползване на крайбрежните морски води) и за неспазване на индивидуалните емисионни ограничения (ИЕО), определени в разрешителното за ползване на повърхностен воден обект за заустване на отпадъчни води, са наложени текущи месечни санкции на „ВиК“ ЕАД, гр. Бургас за: канализационна система на гр. Китен - гр. Приморско (9 088 лв.); канализационна система „Созопол – Черноморец - Равадиново“ (37 лв.); канализационна система на гр. Царево (8 465 лв.) и канализационна система на с. Лозенец, община Царево (3 375 лв.). За неспазване на ИЕО, от РИОСВ Русе са наложени текущи месечни санкции на: „Биовет” АД (88 191 лв.), „Водоснабдяване Дунав” ЕООД, за обект ГПСОВ Разград (67 035 лв.) и „Пилко” ЕООД (120 лв.), от РИОСВ Велико Търново е наложена текуща месечна санкция на „Стефано - Иван Стефанов - 04“ ЕООД (135,67 лв.), от РИОСВ Перник е наложена текуща месечна санкция на Мини „Открит въгледобив“ ЕАД (188 лв.) и от РИОСВ Шумен е наложена текуща месечна санкция на „Алкомет“ АД (292 лв.). За същото нарушение, са наложени имуществени санкции на „Юлен“ АД – 2 500 лв. (РИОСВ Благоевград) и „Дуо алфа” ООД – 1 500 лв. (РИОСВ Русе).

От РИОСВ Бургас е наложена имуществена санкция на община Царево, в размер на 200 лв., за нарушаване на пломба на аварийна байпасна връзка на КПС Лозенец.

От екоинспекцията в гр. Бургас е извършено и пломбиране на КПС1, гр. Бяла, а от РИОСВ София – на аварийни саваци в СПСОВ „Кубратово” и ПСОВ към ТЕЦ „София”.

Продължен е контролът са спазване на изискванията на Закона за чистотата на атмосферния въздух (ЗЧАВ) и подзаконовите нормативни актове към него.

От РИОСВ Варна са извършени 39 проверки (по документи) на представени годишни и месечни доклади от извършени собствени непрекъснати измервания/собствени периодични измервания на емисиите на вредни вещества, изпускани в атмосферния въздух, като не са установени превишения на нормите за измерваните показатели. От инспекцията е наложена и имуществена санкция на „Варна асет мениджмънт“ ЕООД, в размер на 1 500 лв., за непредставен годишен отчет за озоноразрушаващи вещества на хладилните и климатични инсталации.

След множество сигнали, постъпили през месец септември в РИОСВ Перник за миризми и обгазяване от дейността на ТЕЦ „Република“, са извършени 4 проверки на „Топлофикация Перник” АД – собственик на ТЕЦ „Република“ и „Хийт Енерджи” ЕООД – дружество, извършващо дейност на територията на ТЕЦ „Република” и собственик на Инсталация за сушене на твърди горива (въглища). За констатирани, при проверките, нарушения, са дадени предписания на операторите на обектите за предприемане на коригиращи действия. За установено нерегламентирано използване на гориво (биомаса), от РИОСВ Перник е съставен АУАН на „Топлофикация Перник“ АД и са образувани и административно-наказателни производства спрямо двете дружества.

За непредаване на определен брой квоти, равняващи се на общото количество емисии, отделени от инсталацията, от РИОСВ София са наложени имуществени санкции на „В&ВГД Оранжерии Петрич“ ООД (2 018 200 лв.) и на „Тера“ АД (399 400 лв.).

До кметовете на 13-те общини, контролирани от РИОСВ Бургас, са изпратени писма с указания относно разделното събиране на битовите отпадъци.

За извършване на дейности с отпадъци без издаден документ по реда на Закона за управление на отпадъците (ЗУО) , от РИОСВ Враца са наложени имуществени санкции на „Мени Груп“ ЕООД (7 000 лв.) и на „Гепард Ауто“ ЕООД (2 000 лв.), от РИОСВ Пловдив са наложени глоби на две физически лица (2 000 лв. и 3 000 лв.), а от РИОСВ Смолян с 1 400 лв. са санкционирани три физически лица.

За констатирани нарушения на ЗУО, от РИОСВ Варна са наложени три имуществени санкции, с общ размер 14 000 лв., на „Надин 22“ ЕООД, от РИОСВ Велико Търново са наложени 2 имуществени санкции (по 1 400 лв. всяка) на „Мегапорт“ ЕООД и е глобено с 300 лв. физическо лице, а от РИОСВ Хасково физическо лице е глобено с 1 400 лв.

От РИОСВ София е наложена имуществена санкция на „Екостийл” ЕООД за не водене на отчетност за дейностите с отпадъци (2 000 лв.), а от РИОСВ Пазарджик е съставен АУАН на „Пром агро трейд 68“ ЕООД.

От РИОСВ Варна е санкционирано с 2 000 лв. „Ойл Фууд Технолъджис“ ООД за извършване на незаконен превоз на неопасни отпадъци.

За установено нерегламентирано изгаряне на неопасни производствени отпадъци (текстилни изрезки), от РИОСВ Благоевград е наложена имуществена санкция на „Вега Текс“ ЕООД, в размер на 1 500 лв.

От РИОСВ Стара Загора е извършена проверка на „Топлофикация – Сливен” ЕАД във връзка с подаден сигнал за възникване на пожар на площадката на дружеството. Констатирано е, че съхранението на биомаса (слама) е до площадката за съхранение на въглища, извън площадката, определена с комплексното разрешително (КР). Общото количество на слама (налично преди възникване на пожара) е било по – голямо от количеството разрешено с КР. За констатираните нарушения предстои образуване на административно – наказателно производство срещу „Топлофикация – Сливен” ЕАД.

За неизпълнение на условия от КР, от РИОСВ Стара Загора е наложена имуществена санкция, в размер на 11 000 лв., на „Брикел” ЕАД, от РИОСВ Русе – в размер на 50 000 лв., на „Амилум България” ЕАД, от РИОСВ Монтана – в размер на 10 000 лв. на „Игал“ ООД, а от РИОСВ Шумен – в размер на 1 000 лв., на „Нес - Нови енергийни системи“ ООД.

През месеца е продължено да се осъществява последващ контрол по изпълнение на дадени предписания.

От РИОСВ Бургас е извършена проверка във връзка с последващ контрол по предприети действия за ограничаване на разпространението на неприятни миризми извън границата на площадката на Регионално депо за неопасни отпадъци за общините Камено, Бургас, Айтос, Карнобат, Несебър, Поморие, Руен, Средец и Сунгурларе, с оператор ОП „Чистота еко“. Констатирано е изпълнение на дадените от РИОСВ Бургас указания. При направения обход по границата на площадката и в района на с. Братово не е установено разпространение на миризми, специфични за дейността на депото.

За неизпълнение на предписания, по реда на ЗООС, са съставени АУАН на „Ник Фуд БГ“ ЕООД, на „Сънрайз СД“ ООД и на земеделски производител (РИОСВ Бургас) и на „Сити бетон“ ЕООД (РИОСВ Стара Загора) и са наложени имуществени санкции, всяка по 2 000 лв., на „Опитна станция по лозарство и винарство – Варна“ ДП (РИОСВ Варна) и „Бул фито ойлс“ АД (РИОСВ Пловдив). За същото нарушение, но по реда на ЗУО, от РИОСВ София с по 5 000 лв. са санкционирани ЕТ „Булмет – Вахрам Тунузлян” и „Фриго Груп” ЕООД и по реда на ЗЧАВ, от РИОСВ Плевен е глобено със 100 лв. физическо лице.

***Ефект спрямо околната среда, бизнеса и обществеността***

Почистени са замърсени терени с отпадъци в гр. Исперих, селата Ясеновец и Черковна, община Разград и с. Миндя, община Велико Търново.

Преустановено е замърсяване на р. Теке дере, поречие Камчия, с отпадъчни води, формиращи се от дейността на „Алкомет“ АД.

Възстановена е нормалната работа на оборотния цикъл на „Воден скрубер“ за пречистване на отпадъчните газове от Преработвателна фабрика в с. Михалково, собственост на „Геоминерал“ АД, което е довело до прекратяване запрашаването на района.

Прекратено е нерегламентирано производство на метални изделия в жилищна зона на кв. „Устово“, гр. Смолян

Екземпляри от видовете „Обикновен мишелов“, „Белоглав лешояд“ и „Бял щъркел“ са настанен в Спасителен център за диви животни, гр. Стара Загора и ветеринарна клиника в гр. София за лечение..

От инспекциите е взето участие в инициативата „Да изчистим България заедно“ и в кампанията „Европейска седмица на мобилността“.

От РИОСВ Бургас са посрещнати грузински студенти, участници в проект „Млади лидери за защита на природата“. Проектът има за цел да обучи младежи в опазването на природата и се изпълнява от Българско дружество за защита на птиците, съвместно с Birdlife international - Грузия и Турция.